สำรองหนี้เสียภายในสิ้นเดือน
สั่ง 3 แบงก์เจ้าหนี้ SSI ตั้ง 100% ไม่หักหลักประกันด้วย,นายรณดล นุ่มนนท์ ผู้ช่วยผู้ว่าการสายกำกับสถาบันการเงิน ธนาคารแห่งประเทศไทย (ธปท.) เปิดเผยว่า ขณะนี้ ธปท.ได้สั่งการให้ธนาคารเจ้าหนี้ของกลุ่มบริษัท สหวิริยาสตีลอินดัสตรี (SSI) ทั้ง 3 ธนาคาร ตั้งสำรองสินเชื่อที่วงเงินรวมกัน 53,346 ล้านบาท ให้ครบ 100% ภายในสิ้นเดือนนี้ โดยหนี้ในส่วนของสินเชื่อ SSI ที่อังกฤษต้องตั้งสำรองหนี้สงสัยจะสูญให้ครบ 100% โดยไม่ให้มีการหักหลักประกัน ขณะที่ หนี้ที่ธนาคารพาณิชย์ที่ปล่อยกู้ให้กับกลุ่ม SSI ในประเทศไทยให้สามารถตั้งสำรองหนี้สงสัยจะสูญโดยให้หักหลักประกันได้ 60% ของมูลค่าหลักประกัน แต่ต้องกันสำรองหักหลักประกันให้ครบ 100% เช่นกัน,การตั้งสำรอง 100% โดยไม่หักหลักประกันของสินเชื่อในส่วนของอังกฤษนั้น ธปท.ไม่ได้บังคับแต่เป็นความเห็นชอบที่มีการหารือร่วมกันมาตลอดของธนาคารเจ้าหนี้และธปท.เพราะการตั้งสำรองครบ 100% โดยไม่หักหลักประกันในส่วนที่อาจมีความเสียหายนั้นจะดีกับฐานะของธนาคารเอง และเท่าที่พิจารณาฐานะของธนาคารพาณิชย์ในขณะนี้ก็สามารถทำได้ตามกำหนด โดยอาจจะเอากำไรมาตั้งสำรอง ทำให้ไม่ต้องมากังวลกับมูลค่าหลักประกันที่อาจจะเสียหาย โดยหนี้เสียดังกล่าวยังไม่กระทบต่อฐานะของธนาคารเจ้าหนี้แต่อย่างใดนายรณดลกล่าว,นายรณดล กล่าวต่อว่า สินเชื่อที่ให้กับ SSI นั้นมีการปล่อยกู้เมื่อปี 2554 และต่อมาประมาณปลายปี 2555 ต่อเนื่องมาถึงปี 2556 ก็เริ่มมีปัญหาสภาพคล่อง เนื่องจากการผลิตไม่ได้ตามที่ตั้งเป้าไว้ บวกกับยอดขายก็ลดลงซึ่งเป็นปัญหาจากทั้งฝั่งจากความต้องการซื้อและฝั่งการผลิต ขณะเดียวกันต้นทุนการผลิตก็สูงขึ้น ทำให้บริษัทขาดทุนอย่างต่อเนื่องโดย ยอดหนี้ที่ปล่อยให้กับกลุ่ม SSI มีเจ้าหนี้หลักๆอยู่ 3 ราย คือ ธนาคารไทยพาณิชย์ ธนาคารกรุงไทย และธนาคารทิสโก้,อย่างไรก็ดี หนี้ดังกล่าวมีสัดส่วนเพียง 1% ของสินเชื่อรวมทั้งระบบ จึงไม่กระทบฐานะของระบบธนาคารพาณิชย์ และหากหนี้ก้อนนี้เสียทั้งจำนวนจะทำให้หนี้ที่ไม่ก่อให้เกิดรายได้ (เอ็นพีแอล) ณ สิ้นเดือน ก.ค.ปีนี้ซึ่งอยู่ที่ระดับ 2.46% ของสินเชื่อรวม เพิ่มเป็น 2.86% ซึ่ง ธปท.ประเมินว่า ยังเป็นหนี้เอ็นพีแอลที่อยู่ในระดับต่ำ.
นายรณดล นุ่มนนท์ ผู้ช่วยผู้ว่าการสายกำกับสถาบันการเงิน ธนาคารแห่งประเทศไทย (ธปท.) เปิดเผยว่า ขณะนี้ ธปท.ได้สั่งการให้ธนาคารเจ้าหนี้ของกลุ่มบริษัท สหวิริยาสตีลอินดัสตรี (SSI) ทั้ง 3 ธนาคาร 
รณดล นุ่มนนท์,สำรองหนี้,ธนาคารแห่งประเทศไทย,สินเชื่อ,ปล่อยกู้,ธนาคารพาณิชย์,หนี้,ธนาคารทิสโก้,ไทยรัฐฉบับพิมพ์